polyglot-tagger/wikipedia-language-snippets-filtered huggingface dataset:
இந்த அணு மாதிரியை முன்நிறுத்திய தாம்சன் தனது முந்தைய நெபுலார் அணு கருதுகோளை கைவிட்டார், அதில் அணு என்பது உருவமற்ற சுழல்பாய்மங்களைக் கொண்டிருந்தது. ஒரு தற்செயலான மற்றும் நடைமுறை விஞ்ஞானி என்ற முறையில், அந்நாளில் அறிமுகமாகியிருந்த பரிசோதனைச் சான்றுகளின் மீது தனது அணு மாதிரியை அடிப்படையாகக் கொண்டார். அந்நாளில் அறிமுகமான பரிசோதனைச் சான்றுகளின் மீது தனது அணு மாதிரியை அடிப்படையாகக் கொண்டு பொருத்திப் பார்த்தார். நேர் மின்சுமையின் கன அளவு தொடர்பான அவரது முன்மொழிவு கண்டுபிடிப்பிற்கான அவரது விஞ்ஞான அணுகுமுறையின் தன்மையை பிரதிபலித்தது. எதிர்கால சோதனைகள் நடத்துவதற்கான வழிகாட்டுதல்களை முன்வைப்பதாகவும் அது இருந்தது.
எலெக்ட்ரானானது நேர் மின்சுமை கொண்ட கோளத்தின் மையத்திலிருந்து விலகிச் சென்றபோது அம்மையம் ஒரு பெரிய நிகர உள்நோக்குச் சக்தியை சந்திக்க நேர்ந்தது. எனவே அந்த மாதிரிக்குள்ளேயே எலக்ட்ரான்களின் சுற்றுப்பாதைகள் நிலைப்படுத்தப்பட்டன. எலக்ட்ரான்கள் அச்சுற்றுப்பாதையில் சுற்றி வருவதற்கேற்ப சுதந்திரமாக இருந்தன என்றும் எலெக்ட்ரான்கள் தங்களுக்குள் இடைவினை புரிகின்றன என்ற கருத்தும் உறுதிப்படுத்தப்பட்டது. மற்றும் நிறமாலையியல் அளவீடுகளால் வெவ்வேறு எலக்ட்ரான் வளையங்களுடன் தொடர்புடைய ஆற்றல் வேறுபாடுகளும் கணக்கில் கொள்ளப்பட்டன. கோளத்தில் உள்ள எலக்ட்ரான்கள் அவற்றின் சமநிலையைப் பொருத்து இருபுறமும் சீரிசை இயக்கத்தில் அலைவுறுவதால் நிறமாலை வரிகள் தோன்றுகின்றன. பல தனிமங்களுக்கு பரிசோதனை முறையில் நிருபிக்கப்பட்ட நிறமாலை வரிகள் அறியப்பட்டிருந்ததால் தாம்சன் தனது மாதிரியை மறுவடிவமைப்பதில் தோல்வியுற்றார்.
செ.செ.தாம்சன் அணு மாதிரி என்பது செ.செ.தாம்சனால் 1904 ஆம் ஆண்டில் வழங்கப்பட்ட அணு மாதிரியாகும். பல அணுமாதிர்ப் படிவங்கள் வெவ்வேறு காலங்களில் எடுத்துரைக்கப்பட்டன. அவற்றில் முதன்மையானது செ.செ. தாம்சனால் கூறப்பட்ட அணுமாதிரியாகும். எலக்ட்ரானைக் கண்டறிந்த உடனேயே செ.செ.தாம்சன் இந்த அணுமாதிரியை முன்மொழிந்தார். ஆனால் அணுவின் அணுக்கரு கண்டுபிடிப்பதற்கு முன்னர், அந்த நேரத்தில் அணுக்களின் அறியப்பட்ட பண்புகளை எல்லாம் ஒருங்கிணைப்பதற்கான ஒரு முயற்சியை தாம்சனின் இந்த அணுமாதிரி பிரதிபலித்தது.
அணுக்களில் எதிர்மின் சுமை கொண்ட எலக்ட்ரான்கள் இருப்பதாக அப்போது அறியப்பட்டிருந்தது. தாம்சன் அவற்றை துகள்கள் என்று அழைத்தார். 1894 ஆம் ஆண்டில் கி.செ.சுடோனி அவற்றை எலக்ட்ரான்கள் என்று அழைக்க முன்மொழிந்தார். அந்த நேரத்தில் அணுக்கள் நடுநிலையான மின்சுமை கொண்டவை என்பதும் அறியப்பட்டிருந்தது. இதைக் கணக்கில் எடுத்துக் கொண்ட தாம்சன் எலக்ட்ரான்களின் எதிர்மின் சுமையை சமப்பட்டுத்த அதற்குச் சமமான நேர்மின் சுமை கொண்ட ஒரு பொருள் இருந்தால்தான் அணு நடுநிலை மின்சுமையுடன் இருக்கமுடியும் என்பதை உணர்ந்து கொண்டார். அந்த நேரத்தில் அணுக்களின் அறியப்பட்ட பண்புகள் அனைத்தையும் பூர்த்தி செய்யும் மூன்று ஆதாரமான மாதிரிகளை அவர் முன்மொழிந்தார்.
இந்த மூன்று கோட்பாடுகளில் மூன்றாவது கோட்பாடு அணுமாதிரிக்கு மிகச் சரியாக இருக்கும் எனத் தாம்சன் தீர்மானித்தார். இக்கருத்து கிட்டத்தட்ட ஓர் அணுவின் கட்டமைப்பு மாதிரியாக இருப்பது போன்ற சாத்தியத்தை அவருக்குக் கொடுத்தது. தாம்சன் தனது முன்மொழியப்பட்ட அணு மாதிரியை, அக்காலத்தில் முன்னணியில் இருந்ததாக அவர் கருதிய தத்துவம் சார்ந்த ஒரு பிரித்தானிய முன்னணி அறிவியல் பத்திரிக்கையின் 1904 ஆம் ஆண்டு மார்ச்சு மாதப் பதிப்பில் வெளியிட்டார்.
தனிமங்களின் அணுக்கள் சீரான நேர் மின்சுமை கொண்ட துகள்களை உள்ளடக்கிய ஒரு கோளத்தில் எதிர் மின்சுமை கொண்ட துகள்களைக் கொண்டிருக்கும் என்பது தாம்சன் வெளியிட்ட அணுமாதிரியாகும் .
தாம்சனின் அணு மாதிரியானது அவருடைய மாணவர் எர்னெசுட்டு ரூதர்போர்டுக்கு வழிகாட்டுதலாக அமைந்தது. அணுக்களின் அமைப்பை ஆராய்வதற்கான பரிசோதனைகளைத் திட்டமிடுவதற்காக உதவியது. அணுவின் மிகச் சரியான சூரியமண்டல அமைப்பு-போன்ற போர் மாதிரியின் முன்னோடிகளாக தாம்சனின் அணுமாதிரியும் யேம்சு கிளார்க் மேக்சுவெல்லின் சனி வளையங்கள் மாதிரி போன்றவை இருந்தன.
எதிர் மின்சுமை கொண்ட எலக்ட்ரான்கள் ஒவ்வொன்றும் நேர் மின்சுமை கொண்ட பொருள் ஒன்றுடன் இணைகப்பட்டிருக்கும். அணுவுக்குள் எல்லா இடங்களிலும் அது எலக்ட்ரானைப் பின்தொடர்ந்து செல்லும்.
எதிர் மின்சுமை கொண்ட எலக்ட்ரான்கள் அனைத்தும் எலக்ட்ரானின் பரிமானத்திற்குச் சமமான நேர் மின்சுமை கொண்ட ஒரு மையப் பகுதியை சுற்றியுள்ளன.
சப்பானில் ஒகினாவில் உள்ள ரியுகியுஸ் பல்கலைக்கழகத்தைச் சோ்ந்த டாக்டா். டெருவோ ஹிகா என்பவர் தொழிற்நுட்பத்தை 1982 ல் உருவாக்கினார. இது ஒன்றுக்கொன்று உதவி புரியும் நுண்ணுயிர்கள் மூலம் பயன்படுத்தப்படும் உயிரி தொழிநுட்பமாகும். இது ஒரு வணிகமுத்திரையிட்ட தயாரிப்பாக தி.நு.-1 நுண்ணுயிரி உருகற்மிகைப்பி என முதலில் சந்தைப்படுத்தப்பட்டது. அவ்வாறான கரைசலில் மனிதர்களுக்கும், சுற்றுச்சூழலுக்கும் பாதுகாப்பான பின்வரும் நுண்ணூயிர்களை உள்ளடக்கியதாக இருக்கும்.
தி.நு.-1 மூலக்கரைசலையும் சம அளவு வெல்லமும் 20 பங்கு கொள்ளளவு சுத்தமான நீா் ஆகியவற்றைச் சோ்த்து அதை ஊக்குவிக்க வேண்டும். பின்னர் இக்கலவையை தரமான நெகிழிப் பாத்திரத்தில் காற்றுப்புகாமல் இறுக்கமான மூடியால் ஒரு வாரத்திற்கு மூடி வைத்து நொதிக்க வைக்க வேண்டும். பாத்திரத்தில் வாயுவின் அழுத்தம் ஏற்பட்டு உடையாமல் இருக்க, இரண்டு நாட்களுக்கு ஒருமுறை பாத்திரத்தின் மூடியை திறந்து வாயுவை வெளியேற்றி விட வேண்டும். அதன்பிறகு பயன்படுத்துவதற்கு தயாராகிவிடும். இந்த செயலுாக்கம் செய்யப்பட்ட தி.நு. கரைசலில் 1: 100 என்ற விகிதத்தில் நீரைச் சேர்த்து கழிவறை, தரை போன்றவற்றை தினசரி துடைத்துச் சுத்தம் செய்யலாம். இவ்வாறு செயலுாக்கம் செய்யப்பட்ட கரைசலை 6 வாரத்திற்குள் பயன்படுத்த வேண்டும்.
திறன்மிகு நுண்ணுயிரி என்பது தொழில் சார்ந்த விவசாய மாற்றங்கள் அல்லது சுற்றுச்சூழல் பயன்பாடுகளில் வளிவேண்டா உயிரினங்களைக் கலப்பது ஆகும். தி.நு. தொழினுட்பம் சுற்றுச்சூழல் மாசுபாட்டைத் தடுப்பதற்காகவும், பிற விவசாயம் சார்ந்த நன்மைக்காகவும் பயன்படுத்த எண்ணம் கொண்டதாகும். ஆயினும், இது நீண்டகால பயன்பாட்டில் எவ்வாறான பயன்தரும் என்பதை இன்னும் அறிவியல் சார்ந்த முறையில் நிரூபிக்கப்படவில்லை.
மேப்பிள் தி.நு. என்பது ஒரு மூலக்கரைசல். அதில் நுண்ணுயிர்கள் பெரும்பாலும் செயல்படாமல் உறங்கும் நிலையில் அப்படியே இருக்கும். மூலக்கரைசலில் அவை ஓராண்டுவரை உயிருடன் உறங்கிக் கொண்டு இருக்கும்.
வென்ட்செல், 1916ம் ஆண்டு ஃப்ரீ பர்க்கில் பல்கலைக்கழகத்தில் கணிதம் மற்றும் இயற்பியல் படிப்பைத் தொடங்கினார். பின்னர் 1917 மற்றும் 18ம் ஆண்டில் இராணுவ படைகளில் பணியாற்றி முதல் உலகப் போருக்குச் சென்றார். பின்னர் 1919ல் கிர்ப்ஸ் வால்டு பல்கலைகக்ழகத்தில் தனது படிப்பை மீண்டும் தொடங்கினார். பிறகு 1920ல் மியூனிக் லுட்விக் மேக்சிமிலியன் பல்கலைகழகத்தில் மீண்டும் படிக்க ஆரம்பித்தார். 1921 இல் முனைவர் பட்டம் வழங்கப்பட்டது.
ஜெர்மனியின் தியூசல்டோர்ஃபு நகரில் ஜோசப் மற்றும் அன்னா வென்ட்செல் ஆகியோரின் நான்கு குழந்தைகளில் முதல் குழந்தையாகப் பிறந்தார். 1929ல் அண்ணா ஆனி போலிமேன் என்பவரை திருமணம் செய்து கொண்டார். இவர்களுக்கு டொனாட் வென்ட்செல் என்ற குழந்தை பிறந்தது. இவரும் அன்னியும் 1970 இல் சுவிட்சர்லாந்தின் அஸ்கோனாவுக்குத் திரும்பும் வரை குடும்பம் 1948 இல் அமெரிக்காவில் இருந்தது.
1928ல் இயற்பியல் கோட்பாடு பேராசிரியாராக சூரிக் பல்கலைக்கழகத்தில் பணியாற்றினார். வென்ட்சல் மற்றும் வூல்ப்காங் பவுலி இருவரும் சேர்ந்து, கோட்பாட்டு இயற்பியலுக்கான மையமாக சூரிக்கின் நற்பெயரை உருவாக்கினர். 1948ல் வென்சல் சிகாகோ பல்கலைக்கழகத்தில் பணியாற்றினார். 1970ல் ஓய்வு பெற்றால். தனது ஓய்வு நாளை சுவிட்சர்லாந்தில் செலவிட்டார். 1975ல் மேக்ஸ் பிளாங்க் பதக்கம் இவருக்கு கிடைத்தது.
கிரிகோர் வென்சல் குவாண்டம் இயக்கவியலின் வளர்ச்சிக்காக அறியப்பட்ட ஒரு ஜெர்மன் இயற்பியலறிஞர் ஆவார். எக்சு-கதிர், நிறமாலையியல் ஆகிய துறைகளில் இவர் பங்களித்தார். ஆனால் பின்னர் [குவாண்டம் இயங்கியல், குவாண்டம் மின்னியக்க திசை, மேசான் கோட்பாடு ஆகிய மூன்ற வகைகளை உள்ளடக்கி விரிவுபடுத்தினார்.
ஒரு நாள் பிரம்மாவிற்கும் விஷ்ணுவிற்கும் இடையே இவ்வுலகில் யார் பெரியவர் என்று போட்டிவந்தபோது அவர்களிடையே சிவன் என்னுடைய அடி மற்றும் முடியை முதலில் யார் காண்கிறார்களோ அவர்களே பெரியவர் என கூறி நெருப்பு பிழம்பாக நின்றார்.ஆனால் பன்றி வடிவமாக அடியை காண சென்ற விஷ்ணுவும்,முடியை காண அன்னமாக உருவெடுத்த பிரம்மாவும் அடியையும் ,முடியையும் காணமுடியாமல் தோல்வியை ஒப்புக்கொண்டனர்.அப்பொழுது சிவன் அவர்களுக்கு நெருப்பு மலையாக காட்சி தந்தது இத்தலம்தான்.அதன் நினைவாக இங்கு தீபத் திருவிழா கொண்டாடப்படுகிறது.எனவே இத்தலம் "தீபத் திருத்தலம்" எனப்படுகிறது.
தீபத் திருவிழா சங்ககாலம் தொட்டே கொண்டாடப்படுகிறது.இதற்கு சான்றாக சங்ககால நூல்கள் மற்றும் கல்வெட்டு சான்றுகள் உள்ளன.நற்றிணை,அகநானூறு, கார்நாற்பது,களவழி நாற்பதிலும் கார்த்திகை தீபம் பற்றி கூறப்பட்டுள்ளது.
கல்வெட்டு எண் 68 ல்கி பி 1037 ல்திருவண்ணமலையில் முதலாம் ராஜேந்திரன் சோழர் ஆட்சியில் கார்த்திகை திங்களில் தீபத்திருவிழா சிறப்பாகா நடைபெற்றுள்ளது என்று கூறப்பட்டுள்ளது.
இந்தியாவில் உள்ள சிவத்தலங்களில் சிறப்பு தலமாக திருவண்ணமலை திருத்தலம் அமைந்துள்ளது.மேலும் இதனை சைவத்தின் தலைநகரம் என்றும் போற்றுகின்றனர்.இத்திருத்தலம் மலையின் பெயரால் திருநாமம் கொண்டு திரு அண்ணாமலை என்று அழைக்கப்படுகிறது.இது தமிழ்நாட்டில் உள்ள திருவண்ணாமலை மாவட்டத்தில் அமைந்துள்ளது.இத்திருத்தலத்தில் பல திருவிழாக்கள் நடைபெறுகிறது.அதில் மிகவும் பழமையானதும்,தொன்மையானதும் கார்த்திகை தீபத் திருவிழாவாகும்.
இத்திருக்கோயிலில் மாதம்தோறும் திருவிழாக்கள் கொண்டாடப்படுகிறது.அதில் கார்த்திகை தீபத் திருவிழா சிறப்பு வாய்ந்தது ஆகும்.கார்த்திகை மாதம் பௌர்ணமி தினத்தன்று சந்திரன் கிருத்திகை நட்சதிரத்த்லிருக்கும்போது கார்த்திகை தீபத் திருவிழா கொண்டாடப்படுகிறது இத்திருவிழா 17 நாட்கள் நடைபெறும். இத்திருவிழா 3 நாட்கள் துர்கையம்மன் கோயிலிலும்,10 நாட்கள் அண்ணாமலையார் ஆலயத்திலும்,4 நாட்கள் தெப்பத்திருவிழாகும்.
தென்னை உலகில் 80-க்கும் மேற்பட்ட நாடுகளில் வளர்க்கப்படுகிறது. தேங்காய் உற்பத்தி ஆண்டுக்கு 61 மில்லியன் டன்களாகும். இந்தோனேசியா, பிலிப்பைன்சு, இந்தியா ஆகிய மூன்று நாடுகளே எப்போதும் முன்னணியில் இருந்து வருகின்றன.
இலங்கை, இந்தியா போன்ற வெப்ப மண்டல நிலப்பரப்புகளில் வளரும் மரம் தென்னை ஆகும். தென்னையின் அனைத்து பகுதிகளும் பயன்மிக்கவை. சிறப்பாக தேங்காய் தென்னிந்திய சமையலில் முக்கிய இடத்தைப் பெறுகிறது.
மணற்பாங்கான நிலத்தில் வளரவல்ல தென்னை, உப்புநீரைத் தாங்கி வளரக் கூடியது. நல்ல மழையும் சூரியஒளியும் கிடைக்கும் இடங்களில் இது நன்கு வளரும்.
அரண்மனையானது மிகப்பெரிய கோட்டைச்சுவரால் சூழப்பட்டு 14 ஏக்கர் பரப்பளவில் அமைந்துள்ளது. இந்த அரண்மனையானது 70 அறைகளைக் கொண்டுள்ளது. அரண்மனையின் உள்ளே நுழையும் நுழைவாயிலின் இருபுறங்களிலும் இரு கோபுரங்கள் உள்ளன. இந்த கோபுரங்களின் மேற்பகுதியில் நகர கானா எனப்படும் முரசு மண்டபம் உள்ளன. வாயிலில் நுழைந்து அரண்மனைக்குச் செல்லும் பாதையோரமாக நவாப்புக்கு அரசு வழங்கிய பீரங்கி வண்டிகள் வரிசையாக நிறுத்தப்பட்டுள்ளன. மஹாலானது அதன் ஒவ்வொரு பகுதியும் கலை நுணுக்கத்துடன் தூண்கள், பலிங்குத் தரை போன்றவற்றிடன் கட்டப்பட்டுள்ளது. அழகிய பீங்கான் பாத்திரங்கள், பூ வேலைப்பாடுகள் கொண்ட திரைச்சீலைகள், பட்டுநூலால் எழுதப்பட்டுள்ள இஸ்லாமிய இறை வசனங்கள், உள்ளே தொங்கும் அரேபிய சார விளக்குகள் போன்றவை உள்ளன. மேலும் அரண்ணமைச் சுவர்களிலில் நவாப்களின் ஓவியங்கள் பொருத்தப்பட்டுள்ளன.
அமீர் மகால் என்பது ஆற்காடு நவாப் மற்றும் அவரது குடும்பத்தினரின் அதிகாரப்பூர்வ இல்லமாகும். இது சென்னை இராயப்பேட்டையில் அமைந்துள்ளது. இந்த அரண்மனை 1798 ஆம் ஆண்டில் இந்தோ-சரசெனிக் கட்டடக்கலையில் பிரித்தானிய கட்டடக்கலை வல்லுனரான ராபர்ட் சிஸ்ஹோல்ம் என்பவரால் கட்டப்பட்டது. இது 14 ஏக்கர் பரப்பளவு கொண்டது. அமீர் மஹால் 1876ஆம் ஆண்டிலிருந்து ஆற்காடு நவாப் குடும்பத்தின் வசிப்பிடமாக விளங்குகிறது. நவாப்பின் தற்போதைய வாரிசான மொஹம்மத் அப்துல் அலி மற்றும் அவரது மூன்று சகோதரர்கள் தங்கள் குடும்பங்களுடன் அரண்மனையில் வசித்துவருகின்றனர். அமீர் மஹால் உள்ளே அழகிய சிறிய துடுப்பாட்ட மைதானமும் உள்ளது . இது தற்போது அரசாங்கத்தால் புதுப்பிக்கப்பட்டு வருகிறது. அரண்மனையில் ஏறபடும் பெரிய பழுதுகளை இந்திய ஒன்றிய அரசு தன் செலவில் பழுதுபார்த்து பராமரித்து வருகிறது.
முதல் தளத்தில் தர்பார் மண்டபமும், அதற்குப் பின் பகுதியில் மிகப்பெரிய பொது விருந்து அறையும் உள்ளது. அரண்மனைச் சுவரின் உயரத்தில் குறுவாள்கள், கத்திகள், துப்பாக்கிகள் போன்றவை மாட்டப்பட்டுள்ளன.
வேதியியலில், இரண்டு அருகருகே உள்ள பிணைப்புகளின் நேர்கோட்டமையா அமைப்பைக் கொண்ட மூலக்கூறுகள் வளைவு மூலக்கூற்று வடிவவியலைக் கொண்டுள்ளன, இவை கோண அல்லது -வடிவ வடிவியலாகவும் அறியப்படுகின்றன. ஒட்சிசன் போன்ற சில அணுக்கள், இலத்திரன் உள்ளமைவின் காரணமாக, அவற்றின் இரண்டு சகப்பிணைப்புகளை நேர்கோடல்லாத திசைகளில் எப்போதும் அமைக்கும். நீர் ஒரு வளைவு மூலக்கூறுக்கு ஓர் எடுத்துக்காட்டு, அதே போல் அதன் தாதீனிகள் போன்ற ஒப்புமைகளும் ஆகும். இரண்டு ஐதரசன் அணுக்களுக்கு இடையே உள்ள பிணைப்புக் கோணம் தோராயமாக 104.45 ஆகும். முக்கிய குழு கூறுகளை மட்டுமே கொண்ட ஏனைய முக்கோண மூலக்கூறுகள் மற்றும் அயனிகளுக்கு பொதுவாக நேரிலா வடிவவியல் பொதுவாக முதன்மை தொகுதித் தனிமங்களைக் கொண்ட மூவணு மூலக்கூறுகளிலும் அயனிகளிலும் அவதானிக்கப்படுகின்றது. நைதரசனீரொட்சைடு , கந்தக இருகுளோரைடு , மெத்திலீன் ஆகியவை இவற்றின் முக்கிய எடுத்துக்காட்டுகள் ஆகும்.
இந்த வடிவவியல் கிட்டத்தட்ட எப்போதும் வலுவளவு ஓட்டு இலத்திரன் சோடிகளின் தள்ளுகைக் கோட்பாட்டுடன் ஒத்துப்போகிறது, இது பொதுவாக தனித்த இணைகளின் இருப்புடன் அணுக்களின் நேர்கோட்டமைவு-அல்லாத தன்மையை விளக்குகிறது. வளைக்கும் வகைகளில் பல உள்ளன, இதில் மிகவும் பொதுவானது 22 ஆகும், இதில் இரண்டு சகப்பிணைப்புகள் மற்றும் மத்திய அணுவின் இரண்டு தனித்த இணைகள் ஒரு முழுமையான 8-இலத்திரன் அடுக்குகளை உருவாக்குகின்றன. இவை 104 முதல் 109.5 வரையிலான மையக் கோணங்களைக் கொண்டுள்ளன, இங்கு பிந்தையது நான்கு 3 கலப்பின சுற்றுப்பாதைகளின் நான்முக முக்கோணக சமச்சீர்மையைக் கணிக்கும் எளிமையான கோட்பாட்டுடன் ஒத்துப்போகிறது. மிகவும் பொதுவான உண்மையான கோணங்கள் 105, 107 மற்றும் 109 ஆகும்: புற அணுக்களின் வெவ்வேறு பண்புகளால் இவை மாறுபடும்.
மற்ற நிகழ்வுகளும் வெவ்வேறு அளவுகளில் ஒழுக்குக் கலப்பை அனுபவிக்கின்றன. 2 போன்ற 21 மூலக்கூறுகள் ஒரே ஒரு தனித்த இணையையும், மற்றும் மையக் கோணம் கிட்டத்தட்ட 120 மட்டுமே கொண்டிருக்கும். இவை மூன்று 2 ஒழுக்குகளைக் கொண்டுள்ளன. தாண்டல் உலோகங்களின் -கலப்பு செய்யப்பட்ட தனித்த இணைகளைக் கொண்டிராத 2 சேர்மங்கள் உள்ளன: இவை 90 மையக் கோணத்தைக் கொண்டுள்ளன, மேலும் இவை வளைந்தவையாகவும் வகைப்படுத்தப்படுகின்றன.
முதலில் ரமேஷ் சந்திர மஜும்தார் டாக்கா அரசு ஆசிரியர் பயிற்சிக் கல்லூரியில் ஆசிரியராக கல்விப் பணி துவக்கினார். 1914முதல் கல்கத்தா பல்கலைக்கழகத்தில் வரலாற்றுத் துறைப் பேரராசிரியாக ஏழு ஆண்டுகள் பணி செய்தார். பண்டைய இந்தியாவில் நிறுவன வாழ்க்கை எனும் ஆய்வுப் பணிக்கு முனைவர் பட்டம் பெற்றார்.
1921ல் புதிதாக துவக்கப்பட்ட டாக்கா பல்கலைக்கழகத்தின் துணைவேந்தராக பணி ஏற்கும் வரை, அதன் வரலாற்றுத் துறையின் பேரராசிரியாக பணிபுரிந்தார்.
இந்திய வரலாறு காங்கிரஸ் அமைப்பின் தலைவராகவும், யுனெஸ்கோவின் மனித வரலாற்று பன்னாட்டு ஆணையத்தின் துணைத்தலைவராகவும் பணியாற்றியவர்.
தென்கிழக்கு ஆசியா நாடுகளுக்கு ஆய்வு நோக்கில் பயணம் செய்து பல வரலாற்று ஆய்வு நூல்களை எழுதினார். அவைகளில் சில: சம்பா , சுவர்ணத்தீவு மற்றும் காம்போடியா தேசம் ஆகும்.
பாரதிய வித்தியா பவன் நிறுவனத்தின் தூண்டுதலின் பேரில், 1951ஆம் ஆண்டு முதல் 26 ஆண்டுகள் உழைத்து, வேதகாலம் முதல் நவீன இந்தியா வரையிலான 11 தொகுதிகள் கொண்ட வரலாற்று நூல்களை எழுதியுள்ளார்.
ஓத அட்டவணைகள் , அல்லது ஓத வரைபடங்கள் ) ஓத முன்கணிப்புக்குப் பயன்படுகின்றன. இவை குறிப்பிட்ட கடற் பகுதியின் உயர், தாழ் ஓதங்களின் நேரங்களையும் மட்டங்களையும் காட்டுகின்றன. உயர் , தாழ் இடையில் உள்ள ஓத உயரமும் நேரமும் பன்னிரண்டன்கூறு விதியைக் கொண்டு கணக்கிட்டுப் பெறலாம் அல்லது அப்பகுதிக்காக வெளியிடப்பட்ட ஓத வரைவில் இருந்து கூடுதல் துல்லியமாகக் கணக்கிட்டு பெறலாம். ஓத மாட்டங்கள் தாழ் நீர்க் குத்துநிலைத் தரவு மட்டத்தில் இருந்து தரப்படும். இவை ஐக்கிய அமெரிக்காவில் சராசரி தாழ்ந்த தாழ்மட்டத்தில் இருந்து தரப்படுகின்றன.
பெரும்பாலான ஓத அட்டவணைகள் பெரிய துறைமுகங்களுக்கு ஒராண்டுக்கு மட்டுமே கணக்கிட்டு வெளியிடப்படுகின்றன; இவை செந்தரத் துறைமுகங்கள் எனப்படுகின்றன. இந்தச் செந்தரத் துறைமுகங்கள் அருகருகிலும் இருக்கலாம் அல்லது நூறு கிலோமீட்டர்களுக்கு அப்பாலும் இருக்கலாம். சிறு துறைமுகங்களுக்கான ஓத நேரங்கள், ஓத அட்டவணை பயனர்களால் மதிப்பீடு செய்து பெறப்படும். இக்கணக்கீடுகள் மாந்த உழைப்பால், செந்தரத் துறைமுகங்களுக்கும் சிறு துறைமுகங்களுக்கும் வெளியிடப்பட்ட நேர, உயர வேறுபாடுகளில் இருந்து மதிப்பீடுகள் செய்யப்படுகின்றன.
என்றாலும், ஒன்றன்பின் ஒன்றாக நிகழும் அன்றாட அரைநாள் ஓதங்கள் நிலாவின் வட்டணை அலைவுநேரத்தைப் பொறுத்துள்ளன. எனவே, அவை ஓவ்வொரு நாளும் தோராயமாக 24/27.3 மணிகளுக்குப் பின்னர் அல்லது 50 மணிதுளிகளூக்குப் பின்னர் நிகழும்; ஆனால், துல்லியமான ஓத அட்டவணைகளை பெற, மேலும் பல நோக்கீடுகளும் கருதல்களும் தேவைப்படுகின்றன. வடமேற்கு ஐரோப்பாவில் உள்ள அட்லாண்டிக் கடற்கரைப் பகுதியில், அன்றாட தாழ், உயர் ஓதங்களுக்கு இடையிலான நேரம் 6 மணியும் பத்து மணித்துளிகளாக அமைகிறது.
மேலும் இந்த ஓத மட்டங்கள் நிலவின் ஈர்ப்பு விசையைப் பொருத்து அமைகின்றது. வேனில் ஓதங்கள் அல்லது உயரோதங்கள் முழுமதி நாட்களில் ஏற்படுகின்றன. வடமேற்கு ஐரோப்பாவில் உள்ள அட்லாண்டிக் கடற்கரைப் பகுதியில் கணக்கீடு செய்யப்பட்டதில் இரண்டு உயர் ஓதங்களுக்கு இரண்டு தாழ் ஓதங்கள் என்ற விகிதத்தில் ஓதங்கள் ஏற்படுகின்றன. முழுமதி நாட்களை அடுத்த இரண்டு நாட்களில் மிகு உயரோதங்கள் இப்பகுதியில் ஏற்படுகின்றன.
வேனில் ஓத நேரமும் மாரி ஓத நேரமும் தோராயமாக ஒருவார இடைவெளி தள்ளி அமையும்; இவற்றின் உயரங்கள் செவ்வியல் ஓதங்களில் இருந்து முடிவு செய்யப்படும்: சிறு நெடுக்கம் மாரி ஒதத்தையும் பெரிய நெடுக்கம் வேணில் ஓதத்தையும் சுட்டும்மோதங்களின் வட்டிப்பு அல்லது சுழற்சிமுறை, நிலாவின் கலைகளோடு சார்ந்துள்ளன; மிக உயர்ந்த ஓதங்கள் முழுமதி நாட்களில் ஏற்படுகின்றன.
ஓத அட்டவண பல முறைகளில் வெளியிடப்படுகிறது. அவற்றுள் அச்சிட்டு வெளியிடுவதும், இணையத்தில் வெளியிடுவதும் தற்போது நடப்பில் உள்ள சிறந்த முறைகளாகும்.
பத்மநாப ஐயர் மதுரையில் சௌராட்டிரர் சமூகத்தில் 04-4-1899 அன்று இராமசாமி ஐயருக்கும், சேசம்மாளுக்கும் மகனாகப் பிறந்தார். ஆரம்பப் பள்ளி பயிலும் பருவத்திலேயே அதிக அறிவுடன் திகழ்ந்தார். உயர்நிலை வகுப்பில் தமிழை விரும்பிப் பயின்றார். மதுரையில் நிகழ்ந்த விடுதலைப் போராட்ட இயக்கங்களில் கலந்து கொண்ட இளைஞர்களுள் இவரும் ஒருவர். மகாத்மா காந்தியுடன் நெருங்கிய தொடர்பு கொண்டவர். 1931 ஆம் ஆண்டு நடந்த உப்பு சத்தியாக்கிரகப் போராட்டத்தில் ராஜாஜியுடன் இவரும் வேதாரண்யம் சென்றார்.
தொ. ரா. பத்மநாபய்யர் என்பவர் தமிழ், இந்தி, சௌராட்டிரம், சமற்கிருதம், ஆங்கிலம் உள்ளிட்ட ஐந்து மொழிகளில் புலமை பெற்ற தமிழறிஞர். இவர் சௌராஷ்டிரா மொழியைத் தாய் மொழியாகப் பெற்றவர் ஆவார். சௌராட்டிர மொழி பகவத் கீதையை முழுவதும் பாராயணம் செய்வதற்கேற்ற வகையில் மொழி பெயர்த்திருக்கிறார். குழந்தைகள் விரும்பும்படி, சௌராட்டிர மொழியில் எளிய நடையில் கீதையின் அருமையை விளக்கும், "கீ3தா கீ3துன்" என்னும் கவிதைகளை இயற்றிருக்கிறார்.
இவர் பகவத் கீதையின் எழுநூறு சுலோகங்களையும் எழுநூறு வெண்பாக்களில் தமிழில் பாடியுள்ளார். திருவள்ளுவர் எனும் நாடக நூலை எழுதியுள்ளார்.
ஆதிசங்கரர் அருளிய, ஆத்ம போதம் எனும் வடமொழி நூலை இவர், ஆத்ம போதத் தாலாட்டு எனும் பெயரில் தமிழில் மொழிபெயர்த்துள்ளார். சப்தரிஷி இராமாயணம் எனும் வடமொழி நூலைத் தமிழில் பெயர்த்துள்ளார். பகவத் கீதையைத் தமிழிலும், சௌராஷ்டிர மொழியிலும் மொழிபெயர்ப்பு செய்துள்ளார்.
திருவரங்கம் கோவில் வளாகத்தில் 7 திருச்சுற்று மற்றும் 21 கோபுரங்கள் கோபுரமும் அமைக்கப்பட்டிருக்கிறது. ராஜகோபுரம் என்று அழைக்கப்படும் கோபுரத்தின் தெற்கு கோபுரம், 236 அடி உயரம் கொண்டதும் 2016 ஆம் ஆண்டளவில் ஆசியாவில் இரண்டாவது மிக உயரமானதுமாகும். இந்த ராஜகோபுரத்தின் கட்டுமானமானது விஜயநகர சாம்ராஜ்யத்தின் அச்சுவே தேவா ராயா ஆட்சியின் போது தொடங்கியது. இருப்பினும், அவரது மரணத்திற்குப் பின் கட்டுமான வேலை நிறுத்தப்பட்டது மற்றும் ராஜகோபுரத்தின் கட்டமைப்பு 400 ஆண்டுகளுக்கு முழுமையடையாததாக இருந்தது. இராஜகோபுரத்தை முடித்து வைக்கும் பணிக்கான பணி சிறீ அகோபில மடத்தின் 44 வது ஜீயரான ஸ்ரீ வேதாந்த தேசிகா யாதேந்திர மஹதீஸ்சனரால் வெற்றிகரமாக முடிக்கப்பட்டது. 8 வருட காலப்பகுதியில் கட்டுமானம் முடிந்தது. ராஜகோபூரம் 1987 மார்ச் 25 இல் பிரதிஷ்டை செய்யப்பட்டது.
நகரத்தில் பல அரசு மற்றும் தனியார் பள்ளிகள் உள்ளன. 1896 ஆம் ஆண்டில் நிறுவப்பட்ட அரசு ஆண்கள் உயர்நிலைப்பள்ளி மிகவும் பழமையான ஒன்றாகும். மிக பழமையான பெண்கள் உயர்நிலைப்பள்ளியும் இங்கு உள்ளது. ஸ்ரீமத் ஆண்டவான் கல்லூரி, சின்மயா வித்யாலயா மெட்ரிக். பள்ளி, ஸ்ரீ அகிலாண்டேஸ்வரி வித்யாலயா, ஸ்ரீ ரங்கா மெட்ரிகுலேஷன் பள்ளி, ஸ்ரீ வைஜயந்தி வித்யாலயா, ஸ்ரீவாகிசா வித்யாஸ்ரம் போன்றவை ஸ்ரீரங்கத்தில் உள்ள தனியார் கல்வி நிறுவனங்களாகும். இப்பாடசாலைகளில் பெரும்பாலும் ஆங்கில வழிக்கல்விமுறை பின்பற்றப்படுகின்றது. சில நிறுவனங்கள் தமிழ் வழிக்கல்வி போதிப்பதாகவும் மேலும் சில தமிழ் மற்றும் ஆங்கில வழி போதனை கொண்ட பள்ளிகளாகவும் உள்ளன.
புகழ்பெற்ற கோயிலின் காரணமாக திருவரங்கம் சுற்றுலாத்தளத்தை அடிப்படையாகக் கொண்ட ஒரு செழிப்பான பொருளாதாரத்தை கொண்டுள்ளது. இந்தியாவிலும் வெளிநாடுகளிலும் இருந்து பக்தர்கள் வருகிறார்கள். மார்கழி மாதத்தில் வரும் வைகுண்ட ஏகாதசி போன்ற பண்டிகைகளில் இங்கு பக்தர்களின் எண்ணிக்கை அதிகரிக்கிறது. பக்தர்கள் கூட்டம் நிறைந்த சில கோயில்களில் ஒன்றாகும் திருவரங்கம்.
திருவரங்கம் அருகே பல புகழ்பெற்ற கோயில்கள் உள்ளன. அவற்றில் மலைக்கோட்டை, சமயபுரம் மாரியம்மன் கோவில், திருவானைக்கோவில், வயலூர் முருகன் கோவில், உறையூர் வெக்காளி அம்மன் கோவில், காட்டழகிய சிங்கர் கோவில் ஆகியவை அடங்கும்.
விஷ்ணுவின் ஒரு சில "சுய தோற்றமளிக்கும்" கோவில்களில் திருவரங்கம் கோயில் வளாகம் மிகப் பெரியது மற்றும் 156 ஏக்கர் பரப்பளவில் பரவியுள்ளது. இது ஏழு பிரகாரங்களை அல்லது அடைக்கலங்களை கொண்டுள்ளது. இந்த வளாகங்கள், தெய்வீக மண்டபத்தை சுற்றியுள்ள தடிமனான பெரிய பெரிய சுவர்களில் உருவாகின்றன. அனைத்து பிரகாரங்களிலும் 21 அற்புதமான கோபுரங்கள் உள்ளன. கோவில் நகரம் இரட்டை ஆறுகள் காவேரி மற்றும் கொள்ளிடம் மூலம் உருவாக்கப்பட்ட ஒரு தீவு ஆகும்.
திருவரங்கம் கோவில் ஏழு பிரகாரங்களைக் கொண்டிருக்கிறது. கோபுரங்கள் அச்சுப் பாதையை வெளிப்படுத்துகின்றன. வெளிபுர கோபுரங்கள் மிக உயர்ந்தவையாகவும் மற்றும் கருவறை கோபுரங்கள் உயரம் குறைந்தவையாகவும் உள்ளன. வரலாற்று காலத்தில், இந்த கோயிலை கட்டிய பின்னரே, ஸ்ரீரங்கம் நகரம் இந்து சமுதாயத்தின் இலட்சிய கனவுகளை வெளிகாட்டும் அளவிற்கு உயர்ந்தது.
திருவரங்கம் மற்றும் திருச்சிராப்பள்ளி அருகே உள்ள பல பகுதிகளில் காவேரி ஆற்றின் கரைகளில் கூடுதலாக அங்கு, அவரை சயனித்துக் வழிபடுகின்றனர். அதாவது ஸ்ரீ வடிவழகியநம்பி பெருமாள் கோயில் மற்றும் அப்பால ரங்கநாதர் கோவில் அல்லது கோவிலடி அப்பக்குடத்தான் கோவில் ஆகியவற்றில் பெரும்பாலானவை விஷ்ணுவின் பிற பிரபலமான கோயில்களாக உள்ளன.
கோவில் வலைத்தளத்தின்படி திருவரங்கம், உலகின் மிகப்பெரிய இந்து ஆலயமாக கருதப்படுகிறது. இது சுமார் 6,31,000 சதுர மீட்டர் பரப்பளவும் 4 கிமீ சுற்றளவும் கொண்டது. அங்கோர் வாட் பெரியது எனினும் செயல்படாமல் உள்ளது.
திருச்சிராப்பள்ளியில் உள்ள அலுவலகங்கள் மற்றும் தொழிற்சாலைகளில் பணியாற்றும் பல நூறு பேருக்கு திருவரங்கம் நகரம் வசிப்பிடமாக உள்ளது. திருவரங்கம் நகரத்தை திருச்சிராப்பள்ளியுடன் இணைக்க பொது போக்குவரத்து பயன்படுகின்றது.
திருவரங்கத்தில் ஒரு புறம் காவிரி ஆறு மற்றும் காவிரியின் கிளையான ஆறான கொள்ளிடம் ஆகிய இரண்டு நீர் நிலைக்கு நடுவே திருவரங்கம் அமைந்துள்ளது. திருவரங்கம் வைணவர்களின் கணிசமான மக்கள்தொகையை பராமரிக்கிறது.
கோயில் வளாகத்திற்குள், ஆண்டாள் கடவுளுக்கு அர்ப்பணிக்கப்பட்ட ஒரு தனி கோயில் உள்ளது. கூடுதலாக, ஒரு அருங்காட்சியகம், ஒரு நூலகம் மற்றும் ஒரு புத்தகக் கடை உள்ளது.
திருவரங்கம் என்னும் ஸ்ரீரங்கம் திருச்சிராப்பள்ளியில் ஒரு தீவுப் பகுதிபோல் அமைந்துள்ளது. இது திருச்சி மாநகராட்சியின் வடக்கு மண்டல தலைமையகமும் ஆகும்
திருவரங்கம் கோவில் காவிரி ஆற்றில் உருவாக்கப்பட்ட இயற்கை தீவுகளில் அமைந்திருக்கும் தேவமாதாவின் மூன்று கோயில்களில் ஒன்றாகும். அவை:
திருவரங்கத்தில் உள்ள அரங்கநாதசுவாமி கோயிலின் பகுதியாக உறையூரில் உள்ள அழகிய நம்பி கோயில் திருச்சிராப்பள்ளியில் அமைந்துள்ளது.
படந்தாலுமூடு தமிழ்நாட்டின் கன்னியாகுமரி மாவட்டத்தில் அமைந்துள்ளது. படந்தாலுமூடு என்னும் ஊர் தேசிய நெடுஞ்சாலை 47-ல், விளவங்கோடு வட்டத்தில் அமைந்துள்ளது. இவ்வூரின் அஞ்சல் குறியீட்டு எண் 629163 ஆகும். இது மார்த்தாண்டத்தில் இருந்து வட மேற்கு நோக்கி 5.5 கிமீ தொலைவிலும், களியக்காவிளை என்னும் ஊரிலிருந்து தென் கிழக்கு நோக்கி சுமார் 2கிமீ தொலைவிலும் அமையப் பெற்றுள்ளது. தமிழ்நாட்டின் தலைநகரான சென்னை நகரிலிருந்து 750 கி.மீ. தொலைவில் உள்ளது. இந்த ஊர், ஒரு கிளை விரித்து பரப்பிய "படர்ந்த ஆலமரம்" இப்பகுதியின் நடுவே இருந்ததால், அந்த மரத்தின் பெயரைக் கொண்டு அழைக்கப் பெற்று வந்ததுவுமாகும். இந்த மரமானது, படந்தாலுமூட்டிலிருந்து கொக்குடிவிளை சந்திப்புக்கு செல்லும் சாலை துவங்கும் இடத்தில், அச்சாலைக்கு மேற்காக நின்றிருந்தது!
இம் மரம், தேசிய நெடுஞ்சாலை எண்-47 விரிவாக்கத்தின் போது, முற்றிலுமாக பெயர்த்து களையப்பட்டது. இப்பொழுது அந்த மரம் அந்த இடத்தில் இல்லை!
இவ்வூர் தேசிய நெடுஞ்சாலைக்கு தெற்கே 3 கிளைச் சாலைகளையும், வடக்கே 4 கிளைச் சாலைகளையும் கொண்டு அமையப் பெற்றதுவுமாகும். தற்பொழுது இந்த ஊரின் மத்தியில் தமிழ்நாடு அரசின் "நேசமணி போக்குவரத்துக் கழக பணிமனை" அமையப் பெற்றுள்ளது!
இவ்வூரின் மேற்கு எல்லையான "கருப்பட்டியாலு மூட்டிலிருந்து" தான் கேரள மாநிலத்தின், எல்லை துவங்குகிறது என்பது இவ்வூரின் தனிச் சிறப்பு. இங்கு பெரும்பான்மையாக தமிழர்களே வாழ்கிறார்கள்!
முதலில் படந்த ஆலுமூடு என்ற பெயரில் இவ்வூர் வழங்கப்பட்டது. இவ்வூரில் முன்பு ஒரு பெரிய ஆல மரம் இருந்ததால் இப்பெயர் வழங்கப்பட்டது. கிராமத்தின் புறநகர்ப் பகுதிகளில் மற்றும் நாகர்கோவில் மற்றும் திருவனந்தபுரம் இடையே தேசிய நெடுஞ்சாலை அமைக்கப்பட்டதாலும், காலநிலை மாற்றத்தாலும் இம்மரம் அழிந்தது . வர்த்தக மற்றும் கற்றல் நிகழ்வுகளுக்காக மக்கள் இந்தப் பனை மரத்தைப் பயன்படுத்தினர். காலம் காரணமாக படந்த ஆலுமோடு என்றபெயர் இணைந்து படந்தாலுமூடு என்றாயிற்று. தற்பொழுது ஒரு ஆல மரம் இந்நகர சந்திப்பில் உள்ளது இது ஆலுமூடு என்று அழைக்கப்படுகிறது.
இந்திய அறிவியல் மற்றும் தொழில்நுட்ப அமைச்சகம் ), இந்தியாவின் அறிவியல் மற்றும் தொழில்நுட்பம் தொடர்பான விதிகள் மற்றும் விதிமுறைகளையும் சட்டங்களையும் உருவாக்க அதிகாரமளிக்கப்பட்ட இந்திய அரசின் அமைச்சகங்களில் ஒன்றாகும்.
இரணஜன்னி அல்லது ஏற்புவலி , என்பது கிளாஸ்ட்ரீடியம் டெட்டானியால் ஏற்படும் ஒரு பாக்டீரியா தொற்று ஆகும். இது தசைப் பிடிப்புகளால் வகைப்படுத்தப்படுகிறது. மிகவும் பொதுவான வகைகளில், பிடிப்புகள் தாடையில் தொடங்கி, பின்னர் உடலின் மற்றப் பகுதிகளுக்கு முன்னேறும். ஒவ்வொரு பிடிப்பும் பொதுவாக சில நிமிடங்கள் நீடிக்கும். பிடிப்புகள் மூன்று முதல் நான்கு வாரங்களுக்கு அடிக்கடி ஏற்படும். சில பிடிப்புகள் எலும்புகளை உடைக்கும் அளவுக்கு கடுமையானதாக இருக்கலாம். இந்நோயின் பிற அறிகுறிகளில் காய்ச்சல், வியர்வை, தலைவலி, விழுங்குவதில் சிரமம், உயர் இரத்த அழுத்தம், வேகமான இதயத் துடிப்பு ஆகியன அடங்கும். நோய்த்தொற்றுக்குப் பிறகு பொதுவாக 3 முதல் 21 நாட்களில் அறிகுறிகள் தோன்றும். குணமடைய பல மாதங்கள் ஆகலாம், ஆனால் கிட்டத்தட்ட 10% தொற்றுகளில் இறப்பு ஏற்படுகிறது.